open-index/open-wikipedia-markdown huggingface dataset:
Gran Concepción

La **Gran Concepción** ye un área metropolitana de Chile, alredor de Concepción, la capital de la rexón del Biobío.

Tien una población de 1.100.000 habitantes (2010), una superficie de 221,15 km², con densidá de población de 4.705 hab/km².

## Conceyos
* Concepción, Talcahuano, San Pedro de la Paz, Penco, Coronel, Lota, Chiguayante, Hualqui, Tomé, Hualpén.

## Educación
* Universidá de Concepción (Concepción)
* Universidá del Bío-Bío (Concepción)
* Universidá Católica de la Santísima Concepción (Concepción)
* Universidá Téunica Federico Santa María (Hualpén)
* Universidá de Los Lagos (Concepción)
* Universidá del Desarrollo (Concepción)
* Universidá San Sebastián (Concepción)
* Universidá Andrés Bello (Talcahuano)
* Universidá Santo Tomás (Concepción)
* Universidá Tecnológica de Chile (Talcahuano)
* Universidá de las Américas (Concepción)
* Universidá La República (Concepción)
* Universidá ARCIS (Concepción)
* Universidá Bolivariana (Concepción)
* Universidá de Pedro de Valdivia (Concepción)
* Universidá del Pacífico (Concepción)
* Institutu Profesional INACAP (Talcahuano)
* Institutu Profesional DuocUC (Concepción)
* Institutu Profesional Santo Tomás (Concepción)
* Institutu Profesional AIEP (Concepción)
* Institutu Profesional Providencia (Concepción)
* Institutu de Estudios Bancarios Guillermo Subercaseaux (Concepción)
* Institutu Profesional Virginio Gómez (Concepción)
* Institutu Profesional Diego Portales (Concepción)
* Institutu Tecnológico UCSC (Talcahuano)
* Institutu Profesional La Araucana (Concepción)
* Institutu Profesional Valle Central (Concepción)
* Centro de formación técnica LA (Lota) 

## Referencies

## Enllaces esternos

*  Infome del INE, ''Chile: Ciudades, Pueblos, Aldeas y Caseríos''. 2005 (PDF & ZIP)
Ríu Porcía

El **ríu Porcía** naz na Sierra de la Bobia, nel conceyu Castropol, y llueu de correr ente 15 y 20 km y travesar los llugares de Porcía (El Franco), Campos y Salave (Tapia) y Montavaro (Castropol) muerre na sablera de Porcía.

Dellos de los sos afuentes son ríu del Mazo, el río Cabo, el ríu del Valle, el ríu del Gandal y el ríu del Arco.

Nacencia: Sierra de la Bobia.
Acabu: Sablera de Porcía.
Llongura: 15-20 km.

## Referencies

## Enllaces esternos
Ríu Colunga

El **ríu Colunga** naz n'El Cuetu, nel conceyu Colunga, y llueu de correr ente 10 y 15 km, muerre ente la Peña'l Quesu y sablera de la Griega.

Nacencia: El Cuetu.
Acabu: Ente la Peña'l Quesu y sablera de la Griega.
Llongura: 10-15 km.

## Referencies

## Enllaces esternos
Ríu Uncín

El **ríu Uncín** naz na Piedrasmalas, nel conceyu Cuideiru, y llueu de correr ente 10 y 15 km y travesar el llugar de Artéu en Samartín de Lluiña muerre na Concha Artéu. Son afluentes de só el ríu Ferrera, ríu de Baxu y el riegu d'Abangu.
Nacencia: Piedrasmalas.
Acabu: Concha Artéu.
Llongura: 10-15 km.

## Referencies

## Enllaces esternos
Ríu Burdores

El ríu **Burdores** naz na Peruya Arispol, nel conceyu Gozón, y llueu de correr de menos 5 km muerre en Tenreru xunta la Playa de Verdiciu.

Nacencia: La Peruya Arispol.
Acabu: Playa de Verdicio.
Llongura: 5 km.

## Referencies

## Enllaces esternos
Ríu Purón

El ríu **Purón** naz na Sierra del Cuera, nel conceyu Llanes, y llueu de correr 5 km y travesar el llugar de Purón, muerre n'El Bocal. Ye afluente de so, el ríu Barbalín.

Nacencia: Sierra del Cuera.
Acabu: El Bocal.
Llongura: 5 km.

## Referencies

## Enllaces esternos
Archidiócesis de Concepción

L**'Archidiócesis de Concepción** (llatín: *Archidioecesis Sanctissimae Conceptionis*) ye una de les archidiócesis de Chile. Foi diócesis hasta qu'en 1939 foi elevada al rangu d'archidiócesis. El so arzobispu ye Fernando Chomalí, y l'arzobispu eméritu ye Antonio Moreno Casamitjana.

## Ver tamién
* Concepción

## Referencies

## Enllaces esternos
Rexón del Biobío

La **Rexón del Biobío** ye una rexón alministrativa de Chile. Divídese nes provincies de Concepción, Ñuble, Biobío y Arauco. La so capital ye la ciudá de Concepción. Tien una superficie de 37.069 km² y una población de . 

## Provincies
* Provincia d'Arauco
* Provincia de Biobío
* Provincia de Concepción
* Provincia de Ñuble

## Comuñes

## Referencies

## Enllaces esternos

* Portal oficial de la Rexón del Biobío
Ríu Cabu

El **ríu Cabu** naz nel Picu Parandiella, nel conceyu Cuideiru, y llueu de correr ente 10 y 15 km y travesar el llugar de Busmarzu (Valdés), muerre na playa de Vaḷḷouta en (Cuideiru).

Nacencia: Picu Parandiella.
Acabu: Concha Artéu.
Llongura: 10-15 km.

## Referencies

## Enllaces esternos
Antonio Tabucchi

**Antonio Tabucchi**  foi un escritor italianu, profesor de Llingua y Lliteratura Portugueses na Universidá de Siena.

## Biografía

Fondamente enamoráu de Portugal, foi'l meyor conocedor, críticu y traductor italianu del escritor portugués Fernando Pessoa. Tabucchi conoció la obra de Pessoa nos años sesenta, na Sorbona, fascinábalu de tal forma qu'al tornar a Italia acudió a clases de portugués pa pescanciar meyor al poeta.

Los sos llibros fueron traducíos en dieciocho países. Xunto a María José de Lancastre, la so muyer, traduxo al italianu munches de les obres de Pessoa. Escribió, arriendes d'ello, un llibru d'ensayos y una comedia teatral sobre él.

Algamó'l premiu francés "Médicis étranger" pola so novela *Notturno Indiano*, y el premiu Campiello por *Sostiene Pereira*.

Dellos de los sos llibros más conocíoos son *Notturno Indiano*, *Piccoli equivoci senza importanza*, *Un baule pieno di gente*, *Gli ultimi tre giorni di Fernando Pessoa*, *Sostiene Pereira*, *La testa perduta di Damasceno Monteiro* y *Si sta facendo sempre più tardi*. Varios de los sos llibros fueron llevaos al cine, ente los que destaca *Sostiene Pereira*, donde Marcello Mastroianni fai una de les sos últimes interpretaciones, en 1995, sólo un añu anantes del so fallecimientu.

En 2004 recibió n'España'l Premiu Francisco Cerecedo de periodismu.

## Obres
**Piazza d'Italia* (1975)
**Il Gioco del Rovescio* (1981)
**Donna di Porto Pim e Altre Storie* (1983)
**Notturno Indiano* (1984) (Nocturno hindú)
**Piccoli Equivoci Senza Importanza* (1985)
**Il filo dell'orizzonte* (Feltrinelli, 1986)
**Los volátiles del Beato Angelico*
**Requiem: un'Allucinazione* (1992)
**Sostiene Pereira* (1994)
**La Testa Perduta di Damasceno Monteiro* (1997)
**La gastrite di Platone* (1998)
**Sueños de sueños. Los tres últimos días de Fernando Pessoa* (2000)
**Si sta facendo sempre più tardi. Romanzo in forma di lettere*(2001)
**Tristano muore. Una vita* (2004)
**El tiempo envejece deprisa* (2009)
;*[[Teatru]]*
* *Gli Zingari e il Rinascimento* (1999), ISBN 88-380-8010-0
* *Ena poukamiso gemato likedes* (*Una camicia piena di macchie. Conversazioni di A.T. con Anteos Chrysostomidis*, 1999)
* *Autobiografie altrui. Poetiche a posteriori* (2003), ISBN 88-07-42098-8

## Referencies
Bermiego (parroquia)

**Bermiego** ye una de les trece parroquies del conceyu asturianu de Quirós.

## Situación y comunicaciones
La parroquia de Bermiego asítiase na fastera septentrional del conceyu de Quirós. Llenda cola parroquia de Pedroveya al norte, colos conceyos de Morcín y Riosa al noreste, cola parroquia de Salceo al sureste, cola parroquia de Casares al sur, cola de Las Agüeras al oeste y col conceyu de Proaza al noroeste.

Alcuéntrase a una distancia media de Bárzana, la capital del conceyu, de 6'90 km.

Llégase a Bermiego pela carretera AS-229, tomando la carretera QU-6, que sube hasta'l llugar de Bermiego.

El códigu postal ye'l 33118.

## Territoriu y población

Tien una superficie de , mui pindia: 8,42 km² tán perriba de los 800 metros d'altitú, y 7,55 km² tienen un desnivel mayor del 20%.

Tien una población de , que se reparten ente'l llugar de Bermiego ( hab.) y la casería de Carrexa ( hab.)

### Llocalidaes

### Sitios

; Carrexa

## Toponimia
Xosé Lluis García Arias, na so obra "Toponimia Asturiana" (espublizada na rede pol diariu "La Nueva España"), nun ufierta denguna esplicación sobre l'orixe del nome de la parroquia.

Pola so parte, Josefina Álvarez Viejo, en *Toponimia 19. Quirós (1)*, de l'Academia de la Llingua Asturiana, dedicao al estudiu de la toponimia mayor y menos de la parroquia de Bermiego, tampoco mos da mayor información al respeutu.

## Sitios d'interés

### Caseríu de Bermiego
El caseríu del llugar de Bermiego tien exemplos bien interesantes d'arquiteutura tradicional asturiana con cortes de piedra, un llavaderu, fuentes, molinos y cases con corredor.

Sicasí, el llugar destaca por contar con más de docenes d'horrios y paneres, con gran bayura de decoración xeométrica y simbólica.

### [[Teixu de Bermiego]]
Tamién nomáu "el teixu la Ilesia", por alcontrase a la puerta de la ilesia parroquial de Santa María.

Esti texu milenariu ta declaráu Monumentu Natural el 27 d'abril de 1995.

### Rebollu de Bermiego
El Rebollu de Bermiego alcuéntrase nel centru del llugar, averáu a la capiella San Antonio.

Esti rebollu foi declaráu Monumentu Natural el 27 d'abril de 1995.

## Fiestes
* 16 d'agostu, San Roque.
* 24 de setiembre, La Mercé.

## Referencies

## Enllaces esternos
Bermiego

**Bermiego** ye la entidá de población que-y da nome a la parroquia de Bermiego, nel conceyu asturianu de Quirós.

L'INE establez que Bermiego' ye un llugar de . El so códigu de referencia ye 33 035 040100. 

Alcuéntrase a una distancia de Bárzana, capital del conceyu, de 8 km. Tien una altitú máxima de 750 m sobre'l nivel del mar. Pal añu 2001 contaba con 78 viviendes, 42 principales y 36 non principales. 

## Sitios

## Referencies

## Enllaces esternos
Euskal Irrati Telebista

***Euskal Irrati Telebista*** (**EITB**) ye la radio televisión vasca. L'ente públicu, de derechu priváu, foi creáu pol gobiernu vascu del lehendakari Carlos Garaikoetxea en 1982 cola misión de producir y emitir programes de radio y televisión, que contribuyeren a la normalización de la llingua vasca. Ye la empresa pública responsable de la radio y la televisión de la comunidá autónoma del País Vascu.

Na so creación, foi asitiada nel municipiu vizcaína d'Iurreta, cuando l'anteilesia taba anexonada a la villa de Durango. Dende'l branu de 2007 tien la so sede na capital vizcaína, en Bilbao, más concretamente nel paséu de Capuchinos, antigua Feria de Muestres.

## Empresas que formen el Grupu
Anguaño ye un ente compuestu por un grupu d'empresas formáu por:

; Ente Públicu Euskal Irrati Telebista
Ye la empresa matriz na que s'engloban los servicios comunes de tol Grupu. Ubicase na sede de Bilbao, nel edificio Bami que formaba parte de l'antigua Feria Internacional de Muestres de la ciudá.

;ETB S.A.

* ETB 1 (n'euskera).
* ETB 2 (en castellanu).
* ETB 3 (n'euskera).
* ETBK/SAT(n'euskera), programación deportiva. 
* Canal Vasco (destináu a América).
* ETB Sat (pa tol mundu).

* Betizu (infantil), disponible na televisión per cable d'Euskaltel. Desapaeció el 10 de payares de 2010. 

ETB tien corresponsalíes en Vitoria, Bayona, Pamplona, Barcelona, Madrid, París, Londres, Berlín, Nueva York, Oriente Mediu, Bruxeles y China. Las instalaciones son totalmente dixitales y tienen un altu grau d'informatización tando coneutaes les sedes de Bilbao, Vitoria, San Sebastián, Pamplona y Bayona mediante fibra óptica.

;Eusko Irratia S.A.

Caltién cinco canales de radio:
* Radio Euskadi, ye la emisora de radio convencional en castellanu con sede en Bilbao. 
* Euskadi Irratia, radio convencional n'euskera, con sede en San Sebastián. 
* Euskadi Gaztea (Gaztea, "xoven"), radiofórmula musical n'euskera con sede en San Sebastián.
* EITB Musika, radio especializada en música y cultura (principalmente n'euskera) con sede en Bilbao.

;Radio Vitoria S.A.
Con sede en Vitoria, trátase d'una emisora adquirida pol Gobierno Vasco para construyir el Grupo EiTB. Emite en castellanu pa la provincia d'Álava. Ta integrada na estructura d'Euskadi Irratia.

;EITBNET S.A.
* www.eitb.com, portal institucional del ente de comunicación en castellanu, euskera, francés e inglés.
* www.eitb24.com, canal vascu de noticies ya información na rede. Tien ediciones n'euskera, castellanu, francés ya inglés. Integróse na estructura d'eitb.com el 10 d'ochobre de 2008 pa crear un portal global del ente.

## Referencies

## Enllaces esternos
El Correo

***El Correo***, enantes conocíu como **El Correo Español-El Pueblo Vasco**, ye un periódicu de pagu de la mañana con sede en Bilbao. Pertenez al Grupo Vocento. Consta de diez ediciones rexonales, seis d'elles na provincia de Vizcaya: Vizcaya, Margen Izquierda, Margen Derecha, Duranguesado, Costa, Nervión-Ibaizábal, Álava, Miranda de Ebro, Guipúzcoa y La Rioxa. Edítase fundamentalmente en llingua española, anque inclúi tamién artículos y suplementos n'euskera.

Foi fundáu'l 1 de mayu de 1910 polos hermanos Fernando, Gabriel y Emilio Ybarra y de la Revilla baxo'l nombre de *El Pueblo Vasco*. Nel tiempu de la gobierno republicano foi interveníu'l 17 de xunetu de 1936, retomando la so actividá el 6 de xunetu de 1937 tres la ocupación franquista de Bilbao. Nesi día, apareció *El Correo Español*, dependiente de la Falange Española Tradicionalista y de las JONS, periódicu col que se fusionó el 13 d'abril de 1938.

Dende la década de 1970, *El Correo* foi oxetivu de les aiciones d'ETA, sufriendo atentaos escontra les sos instalaciones en delles ocasiones, incluyíos los asesinatos de los sos direutivos Javier de Ybarra y Bergé y Santiago Oleaga en 1977 y 2001, respeutivamente. 

Ye'l periódicu más lleíu nes provincies de Vizcaya y Álava, superando'l 60% de cuota de mercáu en 2007. Según datos de la Oficina de Xustificación de la Difusión, cuenta con una tirada de 137.725 exemplares diarios. Asina, ye'l séptimu periódicu de pagu d'información xeneral más lleío d'España, con 520.000 llectores al día.

## Referencies

## Enllaces esternos
* El Correo Digital, páxina oficial.
8madrid

**8madrid** ye una canal española televisión llocal de caráuter autonómicu, qu'emite nel territoriu de la Comunidá de Madrid. Pertenez a *Televisión Digital Madrid*, grupu xestionáu pol presidente del Atlético de Madrid, Enrique Cerezo.

## Historia de la canal
La Comunidá de Madrid concedió en 2005, mediante concursu públicu, 10 llicencies de caráuter llocal a la empresa "Televisión Digital Madrid SLU" xestionada por Enrique Cerezo, pertenecientes a les demarcaciones de Madrid, Alcalá de Henares, Alcobendas,Parla, Aranjuez, Collado Villalba, Fuenlabrada, Móstoles, Pozuelo de Alarcón, San Martín de Valdeiglesias y Soto del Real. Estes demarcaciones cubren la totalidá de la provincia.

La cadena entamó les sos emisiones en marzu de 2006 na demarcación de Madrid.

## Contenidos de la canal
La ufierta de 8madrid TV ta centrada nel cine nacional ya internacional, ya que la productora cinematográfica d'Enrique Cerezo cuenta con un catálogu de más de 3.000 películes. La cadena emite cine ensin cortes publicitarios nun 80%.

El resto de la programación de la canal ta compuesta por series (Calor tropical, Daniel Boone, Los Roldán), dibuxos animaos (*Las auténticas aventuras del Profesor Thompson*, programes de cocina (*Para comerte mejor*), amás de telenoveles (Rebeca), y cine eróticu na franxa de madrugada.

N'abril de 2008, 8madrid robla un alcuerdu con CRN pa la producción de los informativos llocales, baxo la denominación CRN Madrid. Esta collaboración caltúvose hasta l'entamu del añu 2010, cuando la canal decidió producir los sos propios informativos.

## Referencies

## Enllaces esternos
* Web de 8madrid
* Canal en YouTube
CRN

**CRN** (Canal Regional de Noticias), ye una cadena de televisión de difusión n'abierto n'España. La so parrilla ta conformada por boletines y programes informativos.

Nació na llocalidá de Ciudad Real, Castiella-La Mancha. Nesi momentu, les sos sigles yeren l'acrónimu de (Ciudad Real Noticies), nome que camudó al estendese por Andalucía, cola compra de parte d'Onda Giralda.

Nes concesiones de TDT, n'Andalucía, Green Publicidad y Medios (del mesmu propietarie) fízose con 28 llicencies, que sumaes a les 7 d'Onda Giralda, y otres 7 d'empresas asociaes, faen de **CRN** la canal llocal con mayor cobertoria na TDT andaluza. Cobertoria que ye total nes provincies de Cádiz, Huelva y Jaén, cuasi total en Sevilla onde solo-y falta llicencia na demarcación d'Utrera, y más reducida nes provincies d'Almería, onde tienen 2 licencias (Ejido y Nijar) nes 5 demarcaciones, Córdoba con 7 (Córdoba, Lucena, Montilla, Palma Río, Priego Córdoba, Puente Genil y Montoro) sobre 11 y Granada con 2 (Granada y Motril) sobre 8, a las que suma una llicencia autonómica en Castiella-La Mancha.

N'abril de 2008, CRN robla un alcuerdu pa la producción de los programes informativos de la canal madrileña 8madrid, disponible na totalidá de la Comunidá de Madrid. CRN Madrid emitía 6 boletinos diarios d'información nacional y rexonal, hasta'l fin de l'alcuerdu nel añu 2010.

N'iviernu de 2009, CRN-Sevilla cesa definitivamente les sos emisiones, como consecuencia d'un embargu xudicial decretáu por impagu a la so plantilla de trabayadores y a la Tesorería Xeneral de la Seguridá Social.

Domingo Díaz de Mera dexa'l proyeutu nesi puntu, cediéndo-y el control íntegru al so sociu, Ignacio Barco.

En xineru de 2010, CRN Casteilla-La Mancha zarra tamién les sos delegaciones en Guadalajara, Cuenca y Albacete y tresllada el centru de producción a Ciudad Real desde Toledo, que queda convertía nuna mera delegación. Tolos sos trabayadores foron despedíos y la delegación de Toledo reducía al mínimu. CRN dexa tres de sí un regueru d'impagos y perxuicios, oculta tres un entramáu d'empreses.

El 30 de xunu de 2011 la canal CRN cesa les sos emisiones, dende'l 16 de xunu de 2011 na TDT de Castiella La Mancha.

## Referencies

## Enllaces esternos
* Páxina oficial
Palaciu de Gobiendes

El **palaciu de Gobiendes** (o *Goviendes*) ta asitiáu nel conceyu asturianu de Colunga, na Parroquia de Gobiendes.

Partió d'una torre medieval, pertenecía a la Mitra uvieína hasta que Felipe II, lu vendió a Gonzalo Ruiz de Junco. L'edificiu foi ampliándose.

Anguaño tien dos alas perpendiculares, la so fachada principal tien una puerta central con saeteres nel bajo y balcones enrasaos nel primer pisu col escudu. A un lateral améstase-y la capiella con bóveda de cañón y comunica col edificiu a través del coru.

## Historia
Casa señorial del Cotu Xurisdiccional de Carrandi, asitiáu en Gobiendes, Colunga. Perteneció a la Ilesia y Obispu d'Uviéu, dende los entamos del sieglu X, en que'l Rei Ordoñu II de Llión dona a éstos el Monesteriu de Santiago de Gobiendes, el “Castellum de Obalia” y el territoriu que conformaría el citáu cotu, como cuenta'l *Llibru de los Testamentos*, Cartulariu del sieglu XII, conserváu na Catedral d'Uviéu.

## Referencies

## Enllaces esternos
Cueva d'El Pozu'l Ramu

La **Cueva d'El Pozu'l Ramu** ye una cueva con pintures prehistóriques dende'l 22000 hasta'l 10000 primero de Cristu. Allugada en Ribeseya, Asturies. 

Descrubrióse en 1968 pol grupu d'espeleoloxía Torreblanca, ente los que taba Celestino Bustillo, al que llamaben *«Tito Bustillo»*. Díes depués "Tito" fina nun accidente de monte y nel so honor ponen-y el so nome a esta cueva. Inclúise na llista del Patrimoniu de la Humanidá de la Unesco dende xunetu de 2008, como «Cueva d'Altamira y arte rupestre paleolíticu del Norte d'España» (n'inglés, *Cave of Altamira and Paleolithic Cave Art of Northern Spain*).

 	
## Referencies

## Enllaces esternos
Radio del Principáu d'Asturies

La ***Radio del Principáu d'Asturies*** (**RPA**) ye una emisora de radio autonómica del Principáu d'Asturies. Ye la radio del *Ente Públicu de Comunicación del Principáu d'Asturies* y de la Radiotelevisión del Principáu d'Asturies (RTPA). Entamó les sos emisiones en pruebes a mediaos del añu 2006 y de forma regular dende'l 21 d'avientu de 2007 a les 8:00 col espaciu informativu *"El día como viene"*, que taba presentáu pola periodista asturiana Xana Iglesias. Dende esi momentu, fueron incorporándose nuevos espacios, siendo la so parrilla modificada en delles ocasiones.

## Programes
La **RPA** cuenta con dellos programes de diferentes categoríes:

### Informativos
Amás de boletinos horarios ente les 6 y les 12 de la nueche, los sos espacios informativos compleméntense con varios informativos:
* **"Asturias Hoy", 1ª edición** a les 6:45 h., dirixíu por Eva Barrera. 
* **"Asturias Hoy", 2ª edición** a les 14:30 h., resume de tola actualidá de la mañana na rexón. 
* **"Asturias Hoy", 3ª edición** a les 21:00 h., dirixíu por Xana Iglesias.
* **"Asturias Hoy", fin de selmana**, con Patricia del Cueto, que resume lo más destacao n'actualidá del fin de selmana.

### Magazines
RPA emite cuatro magazines:

*** "El Tren"**. De llunes a vienres, de 10:00 a 14:00 Presntáu por Montse Martínez.
* **"La Buena Tarde"**. De llunes a vienres, de 16:00 a 20:00.
* **"Noche Tras Noche"**. De llunes a vienres, de 22:00 a 23:30. Con Marcos Vega.
* **"Al son de las cosas"**. Los fines de selmana, de 10:00 a 13:30. Presentáu por Sonia Avellaneda.

### Frecuencies

*Fonte: [http://www.rtpa.es/portal/site/rtpa/menuitem.501df2540088a3fd9ddbe4f3bb30a0a0/?vgnextoid=ff6ec2b20387e010VgnVCM100000f6020a0aRCRD RTPA.es] *

## Enllaces esternos
* Páxina de RPA en RTPA.es 
* Páxina del Gobiernu d'Asturies coles frecuencies de RPA 

### Referencies
Carrexa

**Carrexa** ye una casería de la parroquia de Bermiego, nel conceyu asturianu de Quirós.

L'INE establez que Carrexa ye una casería de . El so códigu de referencia ye 33 035 040200.

Alcuéntrase a una distancia de Bárzana, capital del conceyu, de 5,80 km. Tien una altitú máxima de 670 m sobre'l nivel del mar. Pal añu 2001 contaba con 4 viviendes, 2 principales y 2 non principales.

## Topónimu
Diz Xosé Lluis García Arias en referencia al topónimu **Carrexa**:
:"Carrexa (Qu) y Carrea (Tb) podríen presentar una xénesis asemeyada, orixinariamente axetivos femeninos formaos sobre CARRUM con posterior nominalización. El topónimu quirosanu apaez nun documentu de 912, cuando fala de les ilesies de “Sancte Marie de Carregia et Sancti Felicis” pese a que'l textu (una copia del XII) asítiales en Teberga (DCO p. 84). L'estudiu de la toponimia menor nun dexa sitiu a las duldes pues los demás llugares citados son de Quirós (323 p. 1066). Tal vez la proximidá fónica ente'l Carrexa quirosanu y el Carrea teberganu fue la responsable de la confusión. En tou casu, tanto Carrea como Carrexa han significar dalgo asina como ‘camín propiu de carros’"

## Sitios
* El Campal
* El Cantu Carrexa
* La Rabuca
* La Reguera 

## Referencies

## Enllaces esternos
Fedora

**Fedora** ye una distribución Linux pa propósitos xenerales basada en **RPM**, que se carauteriza por ser un sistema estable, y caltiénse gracies a una Comunidá internacional d'inxenieros, diseñadores gráficos y usuarios qu'informen de fallos y prueben nueves teunoloxíes. Cuenta col sofitu y la promoción de Red Hat.

El proyeutu nun busca sólo incluyir software llibre y de *códigu abiertu*, sinón ser el líder nesi ámbitu teunolóxicu. Daqué qu'hai que solliñar ye que los desendolcadores de Fedora prefieren facer cambeos nes fontes orixinales en cuenta d'aplicar los parches específicos na so distribución, d'esti mou, asegúrase que los anovamientos tean disponibles pa toles variantes de GNU/Linux. *Max Spevack* nuna entrevista afirmó que: "Falar de Fedora ye falar del rápidu progresu del software llibre y de códigu abiertu." Mentanto les sos primeres 6 versiones, denomóse *Fedora Core*, darréu que namái incluyía los paquetes más importantes del sistema operativu. La última versión ye **Fedora 16**, asoleyada el 8 de payares de 2011.

De acuerdo a DistroWatch, Fedora ye la tercer distribución de GNU/Linux más popular, per darrera de Linux Mint y Ubuntu.

Fedora tien versión en llingua asturiana.

## Referencies
Nucleu (informática)

N'informática, un **nucleu** o **kernel** (de la raíz xermánica Kern) ye un software que constitúi la parte más importante del sistema operativu. Ye'l principal responsable de facilitar a los distintos programes l'accesu seguru al hardware del ordenador o en forma básica, ye l'encargáu de xestionar recursos, a traviés de servicios de llamada al sistema. Como hai munchos programes y l'accesu al hardware ye llimitáu, tamién s'encarga de decidir qué programa va poder facer usu d'un preséu de hardware y durante cuántu tiempu, lo que se conoz como **multiplexáu**. Acceder al hardware direutamente pue ser daveres complexo, polo que los nucleos davezu implementen una serie d'abstracciones del hardware. Esto permite anubrir la complexidá, y proporciona una interfaz llimpia y uniforme al hardware soxacente, lo que facilita'l so usu al programador.

Hai cuatro grandes tipos de nucleos:
* Los nucleos monolíticos, faciliten abstraciones del hardawre enforma potentes y variaes.
* Los microkernel proporcionan un pequeñu conxuntu d'abtraciones simples al hardware, y empleguen les aplicaciones denomaes sirvidores pa una mayor funcionalidá.
* Los híbridos kernel híbridu aseméyense enforma a los micronúcleos porque inclúin códigu adicional nel espaciu del kernel pa que s'execute más rápido.
* Los exokernel nun faciliten denguna abstración, y permiten l'emplegu de llibreríes dao que proporcionen una mayor funcionalidá pol accesu direutu -o casi- al hardware.

## Referencies

## Enllaces esternos
The Document Foundation

**The Document Foundation** ye una organización de software de códigu abiertu. Creóse por miembros de la comunidá de la suite ofimática OpenOffice.org pa remanar y desendolcar una bifurcación (*fork*) denomada LibreOffice

. la meta ye producir una suite ofimática independiente del vendedor con sofitu pa ODF y ensin dengún requisitu d'asignación de derechos d'autor. Esto ta en contraste con OpenOffice.org, que requier que los desendolcadores-y asignen los derechos de autor a Oracle.

## Referencies

## Enllaces esternos
* Páxina web
Dei fire store(Los cuatro grandes)

**Dei fire store** (**Los cuatro grandes**) ye un término qu'utilizó la editorial danesa Gyldendal pa faer más atractiva la comercialización de los sos cuatro autores noruegos de cabecera: Bjørnstjerne Bjørnson, Alexander Kielland, Jonas Lie y de Henrik Ibsen. 

El conceutu apaez enantes de la Primer Guerra Mundial, colo independencia de Noruega y la búsqueda de referentes. Pero va ser al rodiu l'añu 1920 cuando lu escomience usar Gyldendal.

Algamó ésitu porque, en cierta medida, los cuatro pertenecíen a la mesma generación y yeren figures influyentes dientro la lliteratura escandinava realista del últimu terciu del sieglu XIX y sirvió pa remitise a la edá d'oru d'esta lliteratura. De toes formes, el so usu ye controvertíu, porque dexa de llau otros autores non menos importantes de la mesma xeneración, como Amalie Skram.
Debian

**Debian** o **Proyeutu Debian** (n'inglés *Debian Project* ) ye una comunidá ensamada por desendolcadores y usuarios, que caltién un sistema operativu GNU basáu en software llibre. El sistema alcuéntrase precompiláu, empaquetáu y nun formatu *deb* pa múltiples arquiteutures d'ordenador y pa dellos nucleos.

Nació como un apueste por dixebrar nes sos versiones el software llibre del software non llibre. El modelu de desendolcu del proyeutu ye ayenu a motivos empresariales o comerciales, y llévase alantre polos mesmos usuarios, magar que cunta col sofitu de delles empreses en forma d'infraestructures. Debian nun viende direutamente'l so software, sinón que ponlu a disposición de cualesquiera n'Internet, y dexa a persones o empreses distribuyilu comercialmente mentanto se respete la so llicencia.

La comunidá de desendolcadores del proyeutu cunta cola representación de *Software in the Public Interest*, una organización ensin ánimu de llucru que da cobertoria llegal a dellos proyeutos de software llibre.

La primer adautación del sistema Debian, siendo tamién la más desendolcada, ye Debian GNU/Linux, basada nel nucleu Linux, y como siempre utilizando ferramientes de GNU. Esisten tamién otres adautaciones con diversos nucleos: **Hurd** (Debian GNU/Hurd); **NetBSD** (Debian GNU/NetBSD) y **FreeBSD** (Debian GNU/kFreeBSD).

El sistema Operativu Debian, tien versión en llingua asturiana.

## Referencies

## Enllaces esternos
Descubrimientu d'América

La espresión **descubrimientu d'América** úsase davezu pa referise a l'arribada a América d'un grupu espedicionariu español que, representando a los Reis Católicos, partió dende'l Puerto de Palos, comandáu por Cristóbal Colón, y aportó'l vienres 12 d'ochobre de 1492 a una islla denomada Guanahaní. Los viaxes de los portugueses a India siguiendo la mariña Africana significaron un estímulu pa otros navegantes europeos que creíen que yera dable aportar a les rexones del Asia oriental navegando escontra l'oeste. Cristóbal Colón yera partidariu d'esta hipótesis. Sofitáu pola monarquía española, entamó un viaxe d'esploración que lu llevó a les costes americanes en 1492. Cristóbal Colón creía qu'aportara al continente asiáticu, denomáu polos europeos Indies y morrió ensin saber qu'arribara a un continente desconocíu polos europeos.

La espresión «descubrimientu d'América» pa referise a l'arribada de Colón al continente americanu, criticóse en dellos sectores, cultures y estudiosos, dando llugar a un enantáu y apasionáu alderique. Nesti artículu adóutase como significáu del términu, tolos viaxes fechos por Colón a América, l'alcuentru de los españoles coles cultures americanes qu'habitaben eses tierres, asina como les rellaciones y conflictos inmediatos ente indíxenes y españoles qu'esi alcuentru fizo.

Trátase d'ún de los momentos cumes de la historia universal porque significó l'alcuentru de dos mundos humanos que se desenvolvieren independientemente, ensin qu'unu conociera la esistencia del otru

Nel artículu estrémase nidiamente l'actu mesmu del descubrimientu», atalantáu como una riestra de viaxes que fixeron los primeros españoles qu'aportaron a América y la so dimensión d'alcuentru ente cultures, del posterior procesu históricu conocíu como conquista d'América que los europeos fixeron de siguío. Les consecuencies d'esti alcuentru ente dos mundos foron dramátiques pa los nativos americanos, llegando a producise la muerte de millones de persones (guerres, esclavitú y, sobremanera, enfermedaes) y la desapaición de cultures.

## Cites y Referencies
Colonización europea d'América

La **Colonización europea d'América** entamó a finales del sieglu XV dempués de que Cristóbal Colón, aportara en 1492 col sofitu de la Corona de Castiella. A partir d'ehí, l'Imperiu español, l'Imperiu portugués, y dende empiezos del sieglu XVII l'Imperiu Británicu (1607), Francia (1608) y los Países Baxos (1625), conquistaron y colonizaron una gran parte del territoriu americanu, somorguiando a los sos pobladores nativos.

L'Imperiu español y l'Imperiu portugués foron los primeros en facer la conquista, y asitiáronse principalmente nel sur d'América del Norte, sur de michi, Centroamérica y nel área andina de Suramérica (imperios Azteca y Inca, respeutivamente). España foi la potencia que mayor presencia colonial impunxo n'América. Nel Caribe, dominó sobremanera Cuba, La Española, Puertu Ricu, Xamaica, incluyendo a la península de Florida dientro de les sos posesiones caribeñes. Dende los asentamientos antillanos, tomó posesión pola fuercia de los grandes estaos esistentes n'América nesi momentu: n'América del Norte llegó a apoderase del Imperiu azteca, nel actual Méxicu, estableciéndose nes sos ciudaes, arriendes de dominar a tlaxcalteques, tarascos, mixteques y zapoteques.

A partir d'ehí remanó una gran parte d'América Central, dominando a les poblaciones de llingua maya, a los pipiles, los niquiranos y los pueblos de fala ngäbe de Veragua, (Panamá). Dende Panamá entamó la conquista de la zona andina d'América del Sur hasta la zona central de l'actual Chile. Coles mesmes, en busca de la Sierra de la Plata y les tierres del Rei Blanco, fundáronse ciudaes nel estuariu de la Plata y sobre les márxenes de los ríos Paraná y Paraguái, siendo la más importante d'elles; Asunción.

Portugal apropióse de la mayor parte de la franxa costera atlántica de la parte norte d'América del Sur, que más sero aniciaría l'Estáu de Brasil.
Inglaterra afitó trece colonies na franxa costera atlántica norteamericana, arriendes d'en delles islles caribeñes.
Francia ocupó l'actual Guayana Francesa en Suramérica (entá sol so dominiu), Louisiana nel Golfu de Méxicu, delles islles del Caribe, y la rexón canadiense de Quebec.
Holanda afitó colonies en Norteamérica (Nueva Amsterdam que denpués sería Nueva York), norte d'América del Sur (Guyana holandesa güei Surinam) y dellos asentamientos n'islles caribeñes (Antilles Neerlandeses y Aruba).

## Referencies

## Enllaces esternos
Anniu Rufu

**Anniu Rufu** (; ) foi un políticu y oficial de caballería romanu, socesor de Marcu Ambíbulu como prefeutu de la provincia romana de la Xudea, en 12 d.C.. El so mandatu aparentemente asocedió ensin incidente nengún dignu de rellevancia, yá que l'únicu eventu que l'historiador xudaico-romano Flavio Josefo rellata a lo llargo del so periodu nel poder foi la muerte del primer emperador romanu, Augustu, en Roma, nel añu 14 d.C..

El socesor de Rufu foi Valeriu Gratu, en 15 d.C..

## Referencies

## Bibliografía
* Flavio Josefo, *Antigüedades judías* - llibru 18, cap. 2
Xuliu César Xermánicu

**Nerón Claudiu Drusu** (Roma, 24 de mayu de 15 e.C.. - Antioquía, 10 d'ochobre de 19 dC.), dende'l 27 de xunu de 4 dC, **Xuliu César Claudianu**, noble y militar romanu que gobernó y pacificó la provincia de Xermania, obteniendo'l nomatu de **Xermánicu**, col que foi universalmente conocíu, pola mor de les sos victories.

Foi sobrín del emperador Tiberiu, padre de Calígula y hermanu de Claudiu, que-y sucederíen nel tronu ente los años 14 y 54 de la nuesa dómina.
L'Alto Aboño

**L'Alto Aboño** ye un entidá de población de la parroquia de Carrió, nel conceyu asturianu de Carreño.

L'INE establez que **L'Alto Aboño** ye una casería de 3 habitantes (2 homes y 1 muyeres). El so códigu de referencia ye 33 014 040200. 

Alcuéntrase a una distancia de Candás, capital del conceyu, de 6,10 km. Tien una altitú máxima de 60 m sobre'l nivel del mar. Pal añu 2001 contaba con 5 viviendes, 3 principales y 2 non principales. 

## Toponimia
Xosé Lluis García Arias nun fala direutamente del términu, pero desplica en dos estayes direferentes los sos componentes.

Por un llau, desplica l'orixe y l'usu d'"Alto":
:"La nuestra pallabra altu deriva de la latina ALTUS, A, UM ‘alto’.[...] puede aparecer como primer elemento nominal de un compuesto, L’Alto la Ilesia (Cñ)[...]"

Por otru, l'orixen del topónimu **Aboño** alcuéntrase ente aquellos xeneraos polos correspondientes masculinos surdío dende un antropónimu cenciellu (nome de persona) o dende ún axetiváu y en concordancia cola cosa poseyída (FUNDUS...):

:"Aboño: APONIUS / ABONIUS."

## El desmonte
Nel 2007, modifícase'l "Plan de Utilización de Espacios Portarios (PUESP) d'El Musel", pol que se permite'l desmonte de 32 hectáries costeres, con una cota de 70 metros sobre'l nivel del mar, pa usar nes obres d'ampliación del puertu como rellenu. Terrenos de la parroquia de Carrió y ubicaos nesti llugar, anque'l desmonte tamién afectare seriamente a la llindante urbanización de Xibares, perteneciente a la parroquia d'Albandi. Les xeres escomiencen darréu y lleven por delantre llavaderos, estatues y parques (como'l del Monumentu a "La Chata", la Infanta Isabel Francisca de Borbón y Borbón, de 1915) y dellos edificios qu'hubieron ser espropiaos.

Dende'l primer momentu, l'Asociación de Vecinos de Xivares "El Tranqueru" protestó y el Defensor del Pueblu emitió un dictamen a favor de los vecinos que provocó la intervención del Ayuntamientu de Carreño mediante un recursu a l'Audiencia Nacional, que falló definitivamente'l 9 de febreru de 2011 paralizando'l desmonte.

## Referencies

## Enllaces esternos
El Bandín

**El Bandín** ye un entidá de población de la parroquia de Carrió, nel conceyu asturianu de Carreño.

L'INE establez qu**'El Bandín** ye una casería de . El so códigu de referencia ye 33 014 040300. 

Alcuéntrase a una distancia de Candás, capital del conceyu, de 5,40 km. Tien una altitú máxima de 10 m sobre'l nivel del mar. Pal añu 2001 contaba con 9 viviendes, 8 principales y 1 non principales. 
## Toponimia
Xosé Lluis García Arias desplica l'orixe d'esti topónimu al falar de los antropónimos llatinos finaos n'-IN(U)/-INI:

:"Restos del sufixu acusativu -INUM o del xenitivo -INI de los antropónimos, son, ensin dulda, los nomes d'estos noyos de población: [...]

:***Bandín** (**Cñ**) BANDINUS."

## Referencies

## Enllaces esternos
El Cantu San Xuan

**El Cantu San Xuan** ye un entidá de población de la parroquia de Carrió, nel conceyu asturianu de Carreño.

L'INE establez qu**'El Cantu San Xuan** ye una casería de . El so códigu de referencia ye 33 014 040400. 

Alcuéntrase a una distancia de Candás, capital del conceyu, de 5,20 km. Tien una altitú máxima de 81 m sobre'l nivel del mar. Pal añu 2001 contaba con 3 viviendes principales. 

## Toponimia
Xosé Lluis García Arias refiérse a "El Cantu", en Carreño, cuando fala, precisamente, d'esti términu:
:La filiación etimolóxica d'esta pallabra, quiciás indoeuropea, paez tar en rellación cola raíz presente en cándanu, que fala del color blancuzcu. El problema reside en que cola expresión cantu pueden confluyir dellos términos d'oríxenes distintos, como la pallabra probatiblemente céltica CANTUS ‘banda de la planta’, ‘círculu’, tresmitida al traviés del llatín, y quiciás otra d'orixe prerromano, *KANTHO ‘ángulu, borde, esquina’, que creese alcontrada na península en primitivos nomes de persona. De fechu, ye posible que se llegara a la confusión ente cantu ‘piedra’ y cantu ‘borde’ pola frecuencia de la piedra blanca nel llombu los montes. Los nuestros llugares lleven abondo esti nome:

:**El Cantu** (Vv, **Cñ**, Sr), Cantu Riba (Llv), Cantu Baxo (Llv), El Cantu Coyanca (Cñ), El Cantu la Cruz (Mi), El Cantu la Roza (Ra), El Cantu Perabeles (Sr), El Cantu’l Mediu (Lr), El Cantu la Vara (Cg, Ri), Cantu les Mates (Sr), Cantumolín (Pi, Mi), El Cantu’l Trechuru (Llg), El Cantu l'Oteiru (Pz).

## Referencies

## Enllaces esternos
Les Cruciades

**Les Cruciades** ye un entidá de población de la parroquia de Carrió, nel conceyu asturianu de Carreño.

L'INE establez que **Les Cruciades** ye una casería de . El so códigu de referencia ye 33 014 040500. 

Alcuéntrase a una distancia de Candás, capital del conceyu, de 5,50 km. Tien una altitú máxima de 16 m sobre'l nivel del mar. Pal añu 2001 contaba con 4 viviendes, 1 principal y 3 non principales. 

## Toponimia
Respeutu a Les Cruciades diz Xosé Lluis García Arias, na estaya de Les Cruces:
:"Ye posible que **Les Cruciades** (**Cñ**) fale de dalguna señalización por medio cruces."

## Referencies

## Enllaces esternos
La Cuesta Carrió

**La Cuesta Carrió** ye un entidá de población de la parroquia de Carrió, nel conceyu asturianu de Carreño.

L'INE establez que **La Cuesta Carrió** ye una casería de , 11 homes y 9 muyeres. El so códigu de referencia ye 33 014 040600. 

Alcuéntrase a una distancia de Candás, capital del conceyu, de 5,40 km. Tien una altitú máxima de 46 m sobre'l nivel del mar. Pal añu 2001 contaba con 6 viviendes principales. 

## Toponimia
Xosé Lluis García Arias argumenta, al respeutu del términu La Cuesta:
:Asturies, país montañosu por antonomasia, nun podía por menos de tener nan su llinngua un vocabulariu ricu pa falar de les pendientes. Una de les pallabres más emplegaes, tómala del llatín COSTAM (EM), que significando orixinariamente ‘costiella, llau’ pasó a aplicase metafóricamente a un accidente del terrén. Amás de los múltiples barrios, praos, tierres, etc. que lleven esti nome, en nuestros pueblos apaez del siguiente mou:
:**La Cuesta** (Am, Vv, Xx, **Cñ**, Go, Si, Sg, Na, Bi, Mi, Ri), Les Cuestes (Uv, Llg, Mi), La Cuesta Llago (Mi), La Cuesta d'Arriba (Llv), La Cuesta’l Cestu (Ce), La Cuesta Frieres (Llg), La Cuesta los Valles (Llv), La Cuesta Naval (Llg), Cuestallonga (Ti), Les Cuestes de Lloreo (Mi), Les Cuestes de Baíña (Mi), Costayones (Uv), Costabil (Mi), Costadarcu (Llg), La Costa’l Visu (Llg).

Y al falar de los topónimos acabaos n'-ón, alcuéntrase esplicación pa Carrió:
:"El fenómenu de pérdida de -n ofreceríenlu, quiciá, dalgunos exemplos como Nalió (Gr)359, Somió (Xx)360, **Carrió (Cñ)** orixináu dende CARRIUS + suf. (Solin; 250 p. 12), a nun ser que, en dalgún casu, se trate d'exemplos de confusión y posterior reduición del diptongu -oi, -ou [...]."

## Referencies

## Enllaces esternos
Prefeutu romanu

El **prefeutu** (del llatín *praefectus* y *praeficere*, ye dicir, tar delantre de) yera un oficial del Imperiu romanu y de la República romana. Les sos atribuciones abarcaron tanto l'ámbitu militar como'l civil. El cargu tenía un rangu variable y normalmente yera ocupáu por una persona procedente del orde ecuestre. Nel ámbitu civil, el prefeutu nun yera un maxistráu, sinón un sustitutu del mesmu.

Gramaticalmente, nun entamu'l términu *praefectus* apaez calificáu con espresiones bien en casu dativu (asina *praefectus praetorio*) bien en xenitivu. Más alantre, impondráse'l xenitivu.

El **prefeutu de Roma** o prefeutu de la ciudá (del llatín *praefectus urbis*) asumía na Roma antigua les funciones del rei n'ausencia d'éste. Más llueu fizo lo mesmo coles funciones consulares, hasta que misión tala pasó a los pretores.

La creación de la Pretura determinó la perda d'importancia d'esta maxistratura, que namái conservó la organización de les festividaes llatines.

## Referencies

## Enllaces esternos
Xudea

**Xudea** foi un antiguu reinu y provincia romana, formáu  del reinu de Xudá y allugáu nos actuales Israel (al sur) y Palestina (la faza de Gaza).

## Cronoloxía histórica de Xudea
* Hasta 63 e.C. — Estáu independiente xudíu.
* 63 e.C.–6 — Gobiernu d'Herodes I el Grande. Reinu venceyáu al Imperiu romanu.
* 6–41 — Provincia romana.
* 26–36 — Prefeutu Ponciu Pilatu. 
* 41–44 — Gobiernu d'Herodes Agripa I (rei cliente)
* 44–48 — Provincia romana.
* 48–100 — Gobiernu d'Herodes Agripa II (rey cliente)
* 52–58 — Félix gobernador de Xudea, quien tuvo presu al Apóstol Pablu.
* 66–70 — Primer Guerra Xudeo-Romana o Primer revuelta xudía.
* 100 n'adelantre — Provincia romana.
* 115–117 — Guerra de Kitos o Segunda revuelta xudía.
* 132–135 — Rebelión de Bar Kojba o Tercer revuelta xudía.
* 135 — Xudea nómase de Siria Palaestina pol emperador Adrianu.
* 640 — Entama'l control árabe-musulmán. 
* 1099 — Los Cruzaos conquisten la rexón.
* 1291 — Derrota cabera de los Cruzaos y restablecimientu del control musulmán.
* 1516 — Aniciu del control otomanu.
* 1918 — Derrota de los Otomanos; aniciu del control británicu.
* 1919 — Incorporación al Mandatu Británicu de Palestina.
* 1948 — Xebra ente Estáu d'Israel y Xordania.
* 1967 — La mayor parte de la Xudea histórica amiéstase al estáu d'Israel.

## Referencies

## Enllaces esternos
Llamera (Carrió)

**Llamera** ye un entidá de población de la parroquia de Carrió, nel conceyu asturianu de Carreño.

L'INE establez que **Llamera** ye una casería de . El so códigu de referencia ye 33 014 040700. 

Alcuéntrase a una distancia de Candás, capital del conceyu, de 5,20 km. Tien una altitú máxima de 40 m sobre'l nivel del mar. Pal añu 2001 contaba con 4 viviendes principales. 

## Toponimia
Diz Xosé Lluis García Arias al respeutu de Llamera:
:"L'‘Ulmus montana’ conozse ente nosotros como llamera o llamera. Paez ser que'l so orixe remóntase a un célticu *LEMARIA, pallabra emparentada cola galesa llwif ‘olmo’, gala lemo *’olmo’ o lema. A llugares que puen ser portadores del nome de tal árbol, asina como a posibles cruces debidos a la influencia d'otros términos d'espresión paecía yá faláremos en páxinas anteriores cuando tratamos de los derivaos de LAMAM [L¯AMAM ‘lodazal']."

## Referencies

## Enllaces esternos
El Regueru

**El Regueru** ye un entidá de población de la parroquia de Carrió, nel conceyu asturianu de Carreño.

L'INE establez qu**'El Regueru** ye una casería con , 3 homes y 4 muyeres. El so códigu de referencia ye 33 014 041000. 

Alcuéntrase a una distancia de Candás, capital del conceyu, de 5,50 km. Tien una altitú máxima de 20 m sobre'l nivel del mar. Pal añu 2001 contaba con 2 viviendes principales. 

## Toponimia
Xosé Lluis García Arias nun fala direutamente d'EL Regueru de la parroquia de Carrió, anque desplica, nel apartáu dedicáu a Les Regueres, lo siguiente: 
:"Dende'l posible participiu fuerte de rigare, o seya, *riegu, *riega, pudiéronse producir incrementaciones sufixales que nos despliquen los numberosos "regueru", "reguera", "regatu" qu'alcontramos anguaño n'asturiano como apelativos. Tamién como topónimos:
:La Reguera (Xx, Cr, Go, No, Ce, Sl, Ti), A Regueira (Cu), La Reguera’l Cabu (Cn), Les Regueres (Lr), La Reguerina (Ce), Reguerines (Llg), El Regueiru (Cd, Gr), El Regueiro (Tp), El Reguerón (Mi, Is), El Regueirón (Cn), La Reguerona (Mi), El Regueirín (Vd), El Regueiral (Gr), El Regueral (Cñ)."

## Referencies

## Enllaces esternos
Xermánicu

El términu **xermánicu** pue facer referencia a:

*Xuliu César Xermánicu, **Nerón Claudiu Drusu** (Roma, 24 de mayu de 15 e.C.. - Antioquía, 10 d'ochobre de 19 dC.), dende'l 27 de xunu de 4 dC, **Xuliu César Claudianu**, noble y militar romanu que gobernó y pacificó la provincia de Xermania
*Lo alemán o relativo a Alemaña.

## Referencies

## Enllaces esternos
Década del 720 e.C.

## Fechos
* 725 e.C.: Salmanasar V, rei d'Asiria y Babilonia sitió Samaria, que finalmente años depués cayó en poder del so socesor Sargón II.
* 724 e.C.: Esparta conquista Mesenia; acabu de les guerres mesenies. 
* 722 e.C.: Cayida del Reinu del Norte (o d'Israel). El rei d'Asiria apodérase de Samaria y parte de los sos habitantes son deportaos a Asiria.
* 721 e.C.: Los asirios invaden Israel. Los amonites fuxen pa contra'l desiertu.

## Personaxes importantes
* Piankhi

Una década enantes / Una década depués
Sieglu: Sieglu IX e.C. - **[[Sieglu VIII e.C.]]** - Sieglu VII e.C.)

## Referencies

## Enllaces esternos
Xermania (personificación)

**Xermania** ye la personificación de la nación alemana. Davezu, asóciase col Romanticismu y les Revoluciones de 1848, pese a que la figura usóse más sero pola Alemaña Imperial. Suel representase blandiendo la *Joyeuse*, la espada de Carlomagnu, y n'ocasiones tamién la corona imperial del Sacru Imperiu Romanu. Polo xeneral lleva puesta una armadura con un escudu d'estilu medieval y tien una llarga melena de color rubiu roxizu. Nel escudu suel apaecer la imaxe d'ún águila prieta sobre un campo doráu.

N'imáxenes anteriores a 1871, suel portar la bandera prieta, bermeya y dorada, como la del actual estáu alemán. Pel contrariu, n'imáxenes posteriores a 1871, lleva la prieta, blanco y bermeya del Imperiu Alemán.

## Galería

Image:Erwachende Germania.jpg|De Christian Köhler (1809-1861).
Image:Friedrich Overbeck 007.jpg|De Overbeck, Friedrich (1811-1828).
Image:Germania MKL Bd. 7 1890 (130961828).jpg|J. Schillings Xermania del Niederwalddenkmal.
Image:Philipp Veit 008.jpg|de Veit, Philipp (1834-1836).
Image Germania (painting).jpg|1848
Image:Briefmarke4-D-vor1945.jpg| Xermania n'estampites.
Image:Germania im Kurpark Bad Dueben.jpg| Monumentu a Xermania en Bad Düben.
Image:Kirchardt-kriegerdenkmal1870-1.JPG| Monumentu a Xermania en Kirchardt.
Image:Niederwald Memorial.jpg| La figura de Xermania nel Niederwalddenkmal.


## Referencies

## Enllaces esternos

* Xermania Briefmarken
Xermania

El términu **Xermania** pue facer referencia a:

*Xermania, personificación de la nación alemana o bien de los alemanes
*La **[[Xermania Magna]]**, antigua provincia romana.

## Referencies

## Enllaces esternos
Década del 710 e.C.

## Fechos
* 719 e.C.: el rei Huan de Zhou de la dinastía Zhou (1122-256 e.C.) conviértese en rei de China.
* 718 e.C.: Gyges faise rei de Lidia.
* 717 e.C..: Sargón II funda la capital nueva d'Asiria, en Dur-Sharrukin.
* 717 e.C.: el rei asiriu Sargón conquista'l fuerte hitita de Carchemish.
* 716 e.C.: Fecha mítica de la muerte de Rómulu. Segundu rei de Roma: Numa Pompiliu.
* 711 e.C.: L'Emperador Jinmu funda Xapón convirtiéndose nel primer emperador del país.
* 710 e.C. aprox.: Xudá, Tiru y Sidón rebélense escontra Asiria.

## Personaxes importantes
*Sargón II
*Numa Pompiliu

Una década enantes / Una década depués
Sieglu: Sieglu IX e.C. - **[[Sieglu VIII e.C.]]** - Sieglu VII e.C.)

## Referencies

## Enllaces esternos